b'\n_START_ARTICLE_\nGranadinis ki\xc5\xa1kis\n_START_SECTION_\nFizin\xc4\x97s savyb\xc4\x97s\n_START_PARAGRAPH_\nGranadinis ki\xc5\xa1kis pana\xc5\xa1us \xc4\xaf kitus Europoje bei \xc5\xa0iaur\xc4\x97s Amerikoje gyvenan\xc4\x8dius savo gentainius. Aus\xc5\xb3 ilgis \xe2\x80\x93 apie 10 cm. K\xc5\xabno ilgis \xe2\x80\x93 nuo 60 iki 75 cm. Pilvas baltas, nugara ir kitos k\xc5\xabno dalys gali b\xc5\xabti \xc4\xafvairi\xc5\xb3 spalv\xc5\xb3: rudos, rausvai rudos arba pilkos. Snukutis trumpas ir platus.\n_START_SECTION_\nBuvein\xc4\x97\n_START_PARAGRAPH_\n\xc4\xaesikuria mi\xc5\xa1kuose, kr\xc5\xabmynuose, pievose bei ganyklose._NEWLINE_Granadiniai ki\xc5\xa1kiai da\xc5\xbeni \xc5\xa1iauriniuose Iberijos kaln\xc5\xb3 \xc5\xa1laituose, kur klimatas \xc5\xa1iek tiek \xc5\xa1velnesnis nei kitose auk\xc5\xa1tikalni\xc5\xb3 vietov\xc4\x97se. Pietini\xc5\xb3 Iberijos kaln\xc5\xb3 \xc5\xa1laituose \xc5\xa1i\xc5\xb3 ki\xc5\xa1ki\xc5\xb3 irgi pasitaiko, bet n\xc4\x97ra gausu. Grei\xc4\x8diausiai \xc5\xbev\xc4\x97reliams sunku pakelti ilgas sausras ir at\xc5\xa1iaurias \xc5\xbeiemas. Be to, pietiniuose \xc5\xa1laituose sunkiau rasti dirbam\xc5\xb3 lauk\xc5\xb3, kuriuose lengviau prasimaitinti.\n_START_SECTION_\nDauginimasis\n_START_PARAGRAPH_\nDauginasi pavasar\xc4\xaf. Ki\xc5\xa1kiukai gimsta jau ap\xc5\xbe\xc4\x97l\xc4\x99 kailiu, n\xc4\x97ra akli. Per sezon\xc4\x85 patel\xc4\x97 i\xc5\xa1veda bent keturias vadas, bet \xc5\xa1is skai\xc4\x8dius gali b\xc5\xabti ir didesnis. Patel\xc4\x97s nekasa urv\xc5\xb3 \xe2\x80\x93 jauniklius atsiveda tiesiog negiliose \xc4\xafdubose.\n_START_SECTION_\nMityba\n_START_PARAGRAPH_\nKaip ir kiti j\xc5\xb3 gentainiai, granadiniai ki\xc5\xa1kiai minta augaliniu maistu. Maitinasi pas\xc4\x97li\xc5\xb3 laukuose bei vynuogynuose. Skabo lapus, g\xc4\x97li\xc5\xb3 pumpurus, \xc5\xbeiem\xc4\x85 minta med\xc5\xbei\xc5\xb3 \xc5\xbeieve bei \xc5\xa1akel\xc4\x97mis.\n_START_SECTION_\nPrie\xc5\xa1ai\n_START_PARAGRAPH_\nGranadiniams ki\xc5\xa1kiams i\xc5\xa1nykimas negresia, nors kai kuriose regiono salose (pavyzd\xc5\xbeiui, Maljorkoje) j\xc5\xb3 pastebimai ma\xc5\xbe\xc4\x97ja. \xc5\xa0iuos ki\xc5\xa1kius med\xc5\xbeioja kojotai, vilkai, lap\xc4\x97s bei kat\xc4\x97s.'